ሚኒስቴሩ የእድገትና ትራንስፎርሜሽን እቅዱን ለማሳካት ጥረት እያደረገ ነው
– በአምስት አመቱ የእድገትና ትራንስፎርሜሽን እቅድ ውስጥ በኃይል አቅርቦት ዘርፍ የተቀመጠውን እቅድ ለማሳካት ጥረት እያደረገ መሆኑን የውሃ፣መስኖና ኤነርጂ ሚኒስቴር ገለፀ። የውሃ፣መስኖና ኤነርጂ ሚኒስትር አቶ አለማየሁ ተገኑ ለዋልታ እንደገለጹት በአምስት አመቱ እቅዱ መጨረሻ የአገሪቱን ኃይል የማምረት አቅም አሁን ካለበት 2ሺህ 268 ሜጋዋት ወደ 10 ሺህ ሜጋዋት ለማድረስ ጥረት እየተደረገ ነው። በእድገትና ትራንስፎርሜሽኑ ዕቅዱ ማብቂያ የአገሪቱ መብራት ኃይል ሽፋን አሁን ካለበት 54 በመቶ ወደ 75 በመቶ እንደሚደርስም ሚኒስትሩ ገልፀዋል ። እቅዱን ለማሳካትም በቀሩት ሁለት የዕቅዱ አመታት ውስጥ 8ሺህ123 ሜጋዋት የኤሌክትሪክ ኃይል ከውሃ፣ 153 ሜጋዋት ከንፋስ፣ 300ሜጋዋት ከፀሀይ ኃይል 50ሜጋዋት ከቆሻሻ ለማመንጨት ታቅዶ በመተግበር ላይ ነው ብለዋል። በእድገትና ትራንስፎርሜሽን እቅድ ዘመኑ በገጠር የሚገኙ ከ25 ሺህ በላይ ቶችን የፀሀይ ኃይል ተጠዋሚ ለማድረግ ታቅዶ እንደነበር የገነፁት ሚኒስትሩ እስካሁንም 23 ሺህ ቤቶች አገልግሎቱን ማግኘታቸውን ተናግረዋል። በእቅድ ዘመኑ 14 ሺህ የሚሆኑ የባዮጋዝ ማብላያዎችን ለመገንባት በታቀደው መሰረት በየአመቱ 3 ሺህ 500 ማብላያዎች እየተገነቡ ይገኛሉ ብለዋል ። ኃይል ቆጣቢ አምፑሎችን በመጠቀም በቀን 100 ሜጋዋት የኤሌክትሪክ ኃይል መቆጠብ እንደተቻለም ሚኒስትሩ መናገራቸውን ዋልታ ዘግቧል።